Nå skal bussene kjøre rundt med bibelvers

«Elsk deres fiender» og andre bibelord skal inspirere oss til å lese Bibelen.

20-bussen, 37-bussen og alle de mest trafikkerte kollektivstrekningene i sentrum skal få sitt bibelvers, inni eller utenpå. Fotomontasje: Bibelselskapet

3. mai 2016 14:20 Sist oppdatert 3. mai 2016

Bibelselskapet har som mål at ingen skal ta kollektivtrafikk i Oslo sentrum uten å få med seg en bibeltekst, skriver Vårt Land.

Generalsekretær Ingeborg Mongstad-Kvammen i Bibelselskapet sier til Aftenposten at fra 16. mai og i to uker vil utsiden av 25 busser og trikker, og innsiden av 1750 T-banevogner, trikker og busser dekoreres med budskapet.

Vil slippe Bibelen fri

Anledningen er at Bibelselskapet fyller 200 år.

— Vi vil slippe Bibelen fri i det offentlige rom. Vi håper rett og slett at det kan inspirere til bruk av Bibelen, både blant folk som er vant til å bruke Bibelen og folk som ikke er det, sier Mongstad-Kvammen.

Les også:

Les også Dystert budskap fra patriarken: - Verden går rett til helvete

Tester samfunnets evne til å tåle tro

Hva slags reaksjoner de vil møte, kan ikke Mongstad-Kvammen gjette på nå.

— Det er vanskelig å si. Vi tester det livssynsåpne samfunn og vårt samfunns evne til å tåle tro i det offentlige rom. Jeg forventer både positive og negative reaksjoner. Bibelen er jo en veldig sterk tekst, sier Mongstad-Kvammen.

OPT_Bibel3_doc6pk6qi4ykt05pvco9cw-f_2KhWFEyo.jpg Fotomontasje: Bibelselskapet

Akkurat hvilke bibelvers de har valgt, vil hun ikke røpe, med unntak av «Elsk deres fiender».

Fra Bergprekenen kan Bibelselskapet velge setninger som: «Og om din høyre hånd lokker deg til fall, så hugg den av og kast den fra deg!» Eller den mindre kontroversielle: «La et ja være ja og et nei være nei!»

Les også:

Les også Jeg er etnisk norsk og har vokst opp i et parallellsamfunn

Vil at folk skal lese Bibelen på mobilen

Bibelselskapet ble stiftet for 200 år siden for å gi bibler til folket, da bare fire prosent av Norges befolkning hadde en bibel. Nå har alle tilgang til Bibelen på nettet, og det er budskapet Bibelselskapet vil ha frem.

— Vi vil at alle skal skjønne at de har en bibel i lommen fordi de har en telefon. Det er et veldig dramatisk skifte.

Og de er klar over at noen kanskje vil bruke dem som utgangspunkt for humor.

— Ja. Men det tåler vi. Hvis folk tuller med det, har de i hvert fall sett det, sier Mongstad-Kvammen.